Metodický materiál:   Zdravý aktívny životný štýl
Cieľ:  
· podchytiť záujem detí o pohybové aktivity a šport 
· rozvíjať telesnú zdatnosť
· šíriť prostredníctvom masových podujatí myšlienku športu, dôležitosti zmysluplného využívania voľného času
· šíriť prostredníctvom podujatí myšlienku olympijského ducha – „FAIR PLAY“

Vyučovací predmet:  Prírodoveda, Telesná výchova, 
Téma: Starostlivosť o zdravie, Triedenie odpadu, Atletické disciplíny
Pomôcky: krabice s gaštanmi, nerezové nádoby, kontajnery na odpadky-„modré“, papierové loptičky, ovocné lízanky
Príprava: 
- úprava zovňajška – športové oblečenie
- rozmiestnenie pomôcok v telocvični
Postup: 
Kvôli nepriazni počasia sa „Športový deň“ žiakov ročníkov 1-4 konal v telocvični, čomu boli prispôsobené aj súťažné disciplíny. Žiaci súťažia po ročníkoch, začali najmladší – prváci  Súťažnými disciplínami boli: 1. „Zber gaštanov“
                                                        2. „Žabiaci“
                                                        3. „Triedenie odpadu“
1.  Krabica s gaštanmi predstavovala trávnatú plochu pod akože veľkým košatým gaštanom (druháčikovia poopravili, že pod „Pagaštanom konským“ ). Úlohou žiakov bolo čo najrýchlejšie preniesť gaštany z krabice do nádoby – každý žiak len jeden gaštan. Keďže bol v skupinách rôzny počet žiakov, gaštanov bolo 30 – pani učiteľkou určení žiaci museli túto trať prebehnúť dva-krát.
 2.  Zo žiakov sa na chvíľu stali žabiaci, ktorí skákali tak, že na to miesto, kam znožmo bez rozbehu doskočil prvý žabiak sa postavil druhý a skočil, tretí, štvrtý... prestriedala sa celá trieda, ale , aby sa znova predišlo rozdielnemu počtu skokov, každá trieda mala 25 pokusov a vyhrala tá, ktorá bola bližšie k stanovenému cieľu.
3.  Táto súťažná disciplína začala otázkou - koľko, akej farby a na čo slúžia v triede kontajnery. Z odpovedí žiakov jednoznačne vyplynulo, že keďže sú pred nimi modré kontajnery, budeme do nich hádzať papier – papierové loptičkya vyhrá trieda, ktorá z určitej vzdialenosti trafí čo najviac. (Počet hodov bol prispôsobený triede s najvyšším počtom žiakov.
Zhrnutie :
[bookmark: _GoBack]„Športový deň“ priniesol kopec zábavy, žiaci prejavili svoju súťaživosť a snahu vyhrať aj pokrikmi-povzbudzovaním svojich spolužiakov. Počas všetkých súťaží dodržiavali pokyny, čím prispeli k zdarnému a bezpečnému priebehu celej aktivity. Víťazmi – aj napriek menším neúspechom- boli všetci, čo sami žiaci skonštatovali, veď zámerom nebolo prísť len kvôli výhre, ale urobiť niečo potrebné, dôležité pre seba...ale, ovocná lízanka potešila... 
Prílohy:  Plagát na nástenku :
[image: https://encrypted-tbn2.gstatic.com/images?q=tbn:ANd9GcTNl3E83JmqnGcgFDBn0sOgk0shAEI27DZ6sYIjqpqBGk5LnRib]V piatok sa do športového „nahodíš“,
ak počasie dovolí, na školskom ihrisku sis kamarátmi zasúťažíš ...[image: 7]

